DELTA นำทีม “บิ๊กแคป” ดัน SET บ่ายทะยาน 24 จุด
SET บ่ายทะยาน 24 จุด รับแรงหนุน valuation ตลาดเริ่มน่าสนใจหลังปรับฐานลงมาพอสมควร และตัวเลขเศรษฐกิจสหรัฐออกมาต่ำกว่าคาด ทำให้นักลงทุนผ่อนคลายทิศทางการปรับขึ้นอัตราดอกเบี้ยของธนาคารกลางสหรัฐ รวมถึง DELTA ก็ปรับตัวขึ้นมามาก
SET บ่ายทะยาน 24 จุด รับแรงหนุน valuation ตลาดเริ่มน่าสนใจหลังปรับฐานลงมาพอสมควร และตัวเลขเศรษฐกิจสหรัฐออกมาต่ำกว่าคาด ทำให้นักลงทุนผ่อนคลายทิศทางการปรับขึ้นอัตราดอกเบี้ยของธนาคารกลางสหรัฐ รวมถึง DELTA ก็ปรับตัวขึ้นมามาก
4 ต.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 15:11 น. อยู่ที่ 1,582.01 เพิ่มขึ้น 23.96 จุด หรือ 1.54% สูงสุดที่ 1,582.13 จุด ต่ำสุดที่ 1,567.48 จุด มูลค่าการซื้อขาย 4.37 หมื่นล้านบาท
นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ดัชนีตลาดหุ้นไทยต้นภาคบ่ายปรับตัวขึ้นไปกว่า 20 จุด เป็นผลมาจากการที่ตลาดฯ ปรับฐานลงมาพอสมควรจากระดับ 1,670 จุด หรือคิดเป็นเกือบ 6.5% ส่งผลให้ valuation เริ่มน่าสนใจ โดย P/E ตลาดลงมาที่ค่าเฉลี่ยในรอบ 12 ปี ขณะที่ในระยะสั้นยังได้ปัจจัยหนุนจากตัวเลขเศรษฐกิจสหรัฐ หรือ PMI ที่ออกมาต่ำกว่าที่ตลาดคาด ทำให้นักลงทุนผ่อนคลายความกังวลต่อทิศทางอัตราดอกเบี้ยของสหรัฐ รวมถึงหุ้น DELTA ก็ปรับตัวขึ้นมาแรงด้วย โดยมีผลต่อดัชนีราว 6 จุด